
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 145 


13 Ιουλίου 1995^ 


ΝΟΜΟΣ ΥΓΤ ΑΡΙΘ. 2323 

Υπαίθριο εμπόριο και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

1. Υπαίθριο εμπόριο, στάσιμο ή πλανόδιο, συνιστά η 
άοκηση εμπορικής δραστηριότητας σε μη στεγασμένο 
χώρο και μη δυνάμενο να χαρακτηρισθεί ως επαγγελ¬ 
ματική στέγη, σύμφωνα με τις διατάξεις του ν. 813 / 
1978 , όπως αυτός κωδικοποιήθηκε με το π.δ. 34/1995 
και ισχύει. 

Ως μη στεγασμένοι χώροι, για την εφαρμογή του 
παρόντος νόμου, θεωρούνται και οι εγκαταστάσεις που 
φέρουν μόνο στέγαστρο ή ακόμα και περίφραγμα, που 
δεν αποτελεί μόνιμη κατασκευή, όπως τα λούνα παρκ, 
οι πίστες αυτοκινητιδίων, τα τσίρκο, οι καντίνες και 
άλλες παρεμφερείς εγκαταστάσεις. 

2. Ειδικά πλανόδιο εμπόριο συνιστά το εποχούμενο 
ή με οποιονδήποτε τρόπο κινητό εμπόριο. Ως κινητό 
εμπόριο θεωρείται και εκείνο που γίνεται με τη μέθοδο 
των επισκέψεων από πόρτα σε πόρτα ή με οποιαδήποτε 
άλλη παρόμοια μορφή, πού πραγματοποιούν πρόσωπα, 
που δεν συνδέονται, με οποιαδήποτε σχέση, με νόμιμα 
οργανωμένη επιχείρηση. 

3. Η άσκηση του υπαίθριου πλανόδιου εμπορίου επι¬ 
τρέπεται μόνο σε χωριά ή οικισμούς, όπου δεν υπάρχει 
στεγασμένο εμπόριο ειδικά για τα είδη που χορηγείται 
η άδεια πλανόδιου πωλητή, με εξαίρεση τις κινητές 
καντίνες και τους πωλητές λευκών ειδών, που χρησι¬ 
μοποιούσαν πριν την έναρξη ισχύος του παρόντος 
νόμου όχημα για την άσκηση της δραστηριότητάς τους, 
χαρακτηριζόμενη από το Υπουργείο Οικονομικών ως 
κινητό κατάστημα. 

4. Για την άσκηση υπαίθριου πλανόδιου εμπορίου 
απαιτείται η κατοχή άδειας, που χορηγείται με απόφαση 
της οικείας Νομαρχιακής Αυτοδιοίκησης (Ν.Α.), στα όρια 
του νομού της οποίας διαμένει ο ενδιαφερόμενος κατά 
τα δύο τελευταία έτη και ισχύει για όλη την Ελλάδα 
μόνο για τα προϊόντα γης και θάλασσας. Για τα λοιπά 
προϊόντα η σχετική άδεια ισχύει μόνο για το νομό για 
τον οποίο εκδίδεται. 


5. Η άσκηση του υπαίθριου στάσιμου εμπορίου επι¬ 
τρέπεται μέσα σε: 

α. καθορισμένους και οριοθετημένους από τους δή¬ 
μους και κοινότητες χώρους της δικαιοδοσίας τους και 

β. ιδιωτικούς χώρους. 

6. Για την άσκηση υπαίθριου στάσιμου εμπορίου α¬ 
παιτείται η κατοχή άδειας που χορηγείται από το δή¬ 
μαρχο ή τον πρόεδρο της κοινότητας, κατόπιν απο- 
φάσεως του οικείου δημοτικού ή κοινοτικού συμβουλίου. 

7. Οι .$ήμοι και οι κοινότητες με αποφάσεις των 
συμβουλίων τους, οι οποίες εκδίδονται το τελευταίο 
δεκαήμερο του Φεβρουάριου, οριοθετούν συγκεκριμέ¬ 
νους χώρους, στους οποίους καθορίζουν αριθμό ομα¬ 
δικών ή μεμονωμένων θέσεων, που παραχωρούν για 
την άσκηση των υπαίθριων στάσιμων εμπορικών/ δρα¬ 
στηριοτήτων. Οι χώροι αυτοί πρέπει νά βρίσκονται 
εκτός: α) του ιστορικού, εμπορικού και τουριστικού 
κέντρου των πόλεων, β) των δημοτικών και λαϊκών 
αγορών, και σε απόσταση, η οποία καθορίζεται από τα 
δημοτικά και κοινοτικά συμβούλια, ώστε να μη θίγονται 
καταστήματα ομοειδών ειδών, με εξαίρεση τις περιπτώ¬ 
σεις άσκησης παραδοσιακών δραστηριοτήτων και γ) 
περιοχών που γειτνιάζουν ή ευρίσκονται σε μικρή α¬ 
πόσταση από οργανωμένες ξενοδοχειακές μονάδες και 
εισόδους αρχαιολογικών χώρων, μουσείων, μνημείων 
και εκκλησιών. 

8. Οι παραπάνω αποφάσεις των δημοτικών και κοι¬ 
νοτικών συμβουλίων «Λιδίδονται αφού ληφθεί υπόψη η 
γνώμη του οικείου επιμελητηρίου, του εμπορικού συλ¬ 
λόγου, της ομοσπονδίας επαγγελματιών-βιοτεχνών της 
περιοχής, του αντιπροσωπευτικότερου σωματείου μι- 
κροπωλητών, των αρμόδιων εφορειών αρχαιοτήτων του 
Υπουργείου Πολιτισμού, της πολεοδομίας της αρμόδιας 
κατά τόπο Ν.Α, και της οικείας υπηρεσίας τροχαίας. 

9. Σε περίπτωση που ο αριθμός των χορηγούμενων 
αδειών για την κάλυψη των καθοριζόμενων θέσεων είναι 
μικρότερος σε σχέση με τον αριθμό των ενδιαφερο¬ 
μένων, που έχουν τις νόμιμες προϋποθέσεις και έχουν 
υποβάλει αίτηση με τα απαραίτητα δικαιολογητικά, θα 
χορηγούνται άδειες κατά προτεραιότητα στους αναπή¬ 
ρους ή θύματα πολέμου, του άρθρου 1 του ν.δ/τος 
1044/1971, όπως συμπληρώθηκε με το ν. 1043/1980 

(ΦΕΚ 87 Α*), οι οποίοι δεν έ.χουν τυχει αποκατάστασης, 
σε αναπήρους ή θύματα ειρηνικής περιόδου του 
ν. 1370/1944, σε αναπήρους και θύματα πολέμου αμάχου 
πληθυσμού των νόμων 812/1943 και 1512/1950, σε 
αναπήρους με ποσοστό πάνω από πενήντα τοις εκατό 
(50%), των οποίων η αναπηρία δεν οφείλεται σε πολεμικά 
γεγονότα και σε πολυτέκνους. Για τους υπόλοιπους θα 
διενεργείται κλήρωση ανό^ιεσα στους ενδιαφερομένους 
(ϋΐιά το δημοτικό ή κοινοτικό συμβούλιο, η διαδικασία 
τής οποίας θα καθορίζεται με απόφαση αυτού. Κλήρωση 
θα διενεργείται και στην περίπτωση που ο αριθμός των 
εχόντων προτεραιότητα υπερβαίνει τον αριθμό των 
χορηγούμενων αδειών. Σε περίπτωση που, για διάφο¬ 
ρους λόγους, δεν εξαντλείται ο αριθμός των χορηγού¬ 
μενων αδειών, η διαδικασία, εφόσον υπάρχουν ενδια¬ 
φερόμενοι, θα επαναλαμβάνεται μέσα σε τρεις (3) μήνες. 

10. Τα δημοτικά και κοινοτικά συμβούλια, με απόφασή 
τους και μετά από; γνώμη των αναφερόμενων στη 
παράγραφο 8 του παρόντος άρθρου φορέων, καθορίζουν 
τα παραδοσιακά είδη και δραστηριότητες της περκρέ- 
ρειάς τους. 

11. Με απόφαση του Υπουργού Εμπορίου, που εκ- 
δίδεται το αργότερο μέσα σε δύο (2) μήνες από τη 
δημοσίευση του παρόντος και δημοσιεύεται στην Εφη¬ 
μερίδα της Κυβερνήσεως, καθορίζονται: Οι όροι και οι 
προϋποθέσεις χορήγησης και ανάκλησης αδειών στά¬ 
σιμου ή πλανόδιου εμπορίου, κοντινών, πάσης φύσεως 
ψυχαγωγικήν παιχνιδιών, λούνα παρκ, πιστών αυτοκι- 
νητιδίων, τσίρκο, μουσικών συναυλιών, επιδείξεων και 
άλλων κα/λλιτεχνικών εκδηλώσεων, οι περιπτώσεις ε¬ 
ξαιρέσεων από τη χορήγηση των ανωτέρω αδειών, οι 
προϋποθ έσεις αναπλήρωσης των δικαιούχων, ο χρόνος 
ισχύος της άδειας και κάθε άλλη λεπτομέρεια που 
αφορά στην εφαρμογή του παρόντος νόμου. 

12. 'Για τη χωροθέτηση ορισμένων χαρακτηριστικών 
ή μεγάλων δραστηριοτήτων, που επηρεάζουν τη λει¬ 
τουργία, τη φυσιογνωμία και την ταυτότητα της πόλης, 
απαιτείται σύμφωνη γνώμη του Υπουργείου Περιβάλ¬ 
λοντος, Χωροταξίας και Δημόσιων Έργων. 

Άρθρο 2 

1. Ειδικά για τους μετέχοντες στις εμποροπανηγύρεις 
(απαιτείται άδεια που εκδίδεται σύμφωνα με τις διατάξεις 
της παραγράφου 1 του άρθρου 44 του ν. 2218/1994. 

Η ισχύς της άδειας αυτής δεν μπορεί να υπερβαίνει 
τις πέντε (5) συναπτές ημέρες, χορηγείται δε σε πρό¬ 
σωπα που ασκούν υπαίθριο εμπόριο και σε εμπόρους. 
Οι κατά το προηγούμενο εδάφιο άδειες εμποροπανη- 
γύρεων χορηγούνται από το δήμαρχο ή τον πρόεδρο 
της κοινότητας, ύστερα από απόφαση του οικείου δη¬ 
μοτικού ή κοινοτικού συμβουλίου, με την ευκαιρία θρη¬ 
σκευτικών ή άλλων επετειακών εορτών, για συγκεκρι¬ 
μένο χώρο και τόπο που προσδιορίζεται στην οικεία 
απόφαση του δημοτικού ή κοινοτικού συμβουλίου και ο 
οποίος πρέπει να βρίσκεται σε ικανή απόσταση από τα 
εμπορικά κέντρα των πόλεων και κωμοπόλεων. 

2. Ο δήμαρχος ή ο πρόεδρος της κοινότητας, ύστερα 
από απόφαση του δημοτικού ή κοινοτικού συμβουλίου, 
που εκδίδεται μετά από γνώμη των οικείων επιμελητη¬ 
ρίων, του εμπορικού συλλόγου και της ομοσπονδίας 
βιοτεχνών και επαγγελματιών της περιοχής, καθορίζει 
τους όρους και προϋποθέσεις και κάθε άλλη απαραίτητη 


λεπτομέρεια για τη διενέ^Υεια κατά πς Κυριακές "πα¬ 
ζαριού" σε προκαθορισμένους χώρους ευθύνης του. Τα 
είδη που μπορούν να πωλούνται στο "παζάρι" κάθε 
δήμου ή κοινότητας καθορίζονται με την ίδια απόφαση 
και είναι δεύτερης διαλογής ή μεταχειρισμιένα. Οι άδειες 
συμμετοχής στο "παζάρι" χορηγούνται με απόφαση των 
δημοτικών ή κοινοτικών συμβουλίων. 

Άρθρο 3 

1. Οι άδειες άσκησης υπαίθριου (στάσιμου ή πλανόδιου) 
εμπορίου, κατά την έννοια των διατάξεων του παρόντος 
νόμου, στους χερσαίους χώρους τοπικής αρμοδιότητας 
των οργανισμών λιμένων/λιμενικών ταμείων και μαρινών 
του Ε.Ο.Τ., χορηγούνται από τις υπηρεσίες αυτές, ενώ 
οι ίδιες άδειες επί των πλοίων χορηγούνται από τις 
οικείες λιμενικές αρχές. 

2. Οι άδειες ίδρυσης και λειτουργίας καταστημάτων 
υγειονομικού ενδιαφέροντος, που προβλέπονται από 
το άρθρο 10 του α.ν. 2520/1940 "Περί Υγειονομικών 
Διατάξεων"(ΦΕΚ 243 Α ) και από την Α1β/8577/1983 
υγειονομική διάταξη (ΦΕΚ 526 Β), όπως συμπληρώθηκε 
με την Υ1β/5628/1994 (ΦΕΚ 760 Β ), επί μόνιμα αγκυ¬ 
ροβολημένων πλοίων ή άλλων πλωτών ναυπηγημάτων 
ή επί θαλασσοπλοούντων πλοίων, χορηγούνται από τις 
οικείες λιμενικές αρχές, ενώ οι ίδιες άδειες στους 
χερσαίους χώρους τοπικής αρμοδιότητας των αναφε- 
ρόμενων στην προηγούμενη παράγραφο υπηρεσιών χο¬ 
ρηγούνται από τις υπηρεσίες αυτές. 

3. Οι όροι και οι προϋποθέσεις χορήγησης των αδειών 
των προηγούμενων παραγράφων του παρόντος άρθρου, 
ο χρόνος ισχύος των αδειών, η ακολουθητέα διαδικασία 
για την ανανέωση ή επέκτασή τους, ο τύπος και το 
περιεχόμενό τους, οι προϋποθέσεις αναπλήρωσης των 
δικαιούχων, τα υποβαλλόμενα δικαιολογητικά και οι υ¬ 
πηρεσίες στις οποίες υποβάλλονται, οι περιπτώσεις 
εξαιρέσεων από τη χορήγηση των αδειών, το ύψος του 
ανταλλάγματος χρήσης τυχόν παραχωρηθέντος, σύμ¬ 
φωνα με τις κείμενες διατάξεις, χώρου (χερσαίου ή και 
θαλάσσιου), οι όροι και οι προϋποθέσεις ανάκλησης 
(προσωρινής ή οριστικής) των αδειών, οι ώρες απα¬ 
σχόλησης - λειτουργίας, οι υποχρεώσεις (γενικές ή 
ειδικές) των κατόχων των αδειών, καθώς και κάθε 
συναφής λεπτομέρεια, καθορίζονται με κοινή απόφαση 
των Υπουργών Εμπορικής Ναυτιλίας, Τουρισμού και 
Εσωτερικών, όταν απαιτείται, που δημοσιεύεται στην 
Εφημερίδα της Κυβερνήσεως. 

Άρθρο 4 

Κατ’ εξαίρεση των διατάξεων του παρόντος νόμου 
παρέχεται η δυνατότητα στους ομογενείς που προέρ¬ 
χονται από την πρώην Ε.Σ.Σ.Δ. και. τον Πόντο και 
εγκαθίστανται οριστικά στην Ελλάδα, να πωλούν την 
οικοσκευή τους, με την προσκόμιση πιστοποιητικού 
μετοικεσίας με άδεια που χφηγείται από το δήμαρχο 
ή τον πρόεδρο της κοινότητας, ύστερα από απόφαση 
του οικείου δημοτικού ή κοινοτικού συμβουλίου. Η πώ¬ 
ληση αυτή επιτρέπεται να πραγματοποιείται μόνο στις 
παρυφές των λαϊκών αγορών, η δε σχετική άδεια εκ- 
δίδεται εφάπαξ, ισχύει για χρονικό διάστημα δεκαοκτώ 
(18) μηνών από την ημερομηνία της έκδοσής της και 
δεν μπορεί να ανανεωθεί. 

Άρθρο 5 

1. Στους παραβάτες των διατάξεων του παρόντος 
νόμου επιβάλλεται, με απόφαση του δημάρχου ή του 
προέδρου της κοινότητας του νομού, κατόπιν σύμφωνης 
γνώμης του οικείου δημοτικού ή κοινοτικού συμβουλίου, 
όπου διαπιστώνεται η παράβαση, χρηματικό πρόστιμο 
από είκοσι χιλιάδες (20.000) δραχμές έως πεντακόσιες 
χιλιάδες (500.000) δραχμές, αναπροσαρμοζόμενο με 
απόφαση του Υπουργού Εμπορίου και εισπραττόμενο 
κατά τις διατάξεις περί εσόδων δήμων και κοινοτήτων. 

2. Με τη βεβαίωση από τα αστυνομικά όργανα ή τα 
αρμόδια όργανα του δήμου ή της κοινότητας της πα¬ 
ράβασης των διατάξεων του παρόντος νόμου, οι πα¬ 
ραβάτες οφείλουν να απομακρύνουν τα είδη που δια¬ 
θέτουν προς πώληση και τα μέσα που χρησιμοποιούν 
για το σκοπό αυτόν. 

Σε περίπτωση που οι παραβάτες αρνούνται να συμ¬ 
μορφωθούν με τα ανωτέρω, τα αρμόδια όργανα μερι¬ 
μνούν για τη μεταφορά των εν λόγω ειδών και μέσων 
για φύλαξη στις αποθήκες του οικείου δήμου ή κοινό¬ 
τητας. Τα ανωτέρω είδη και μέσα αποδίδονται στους 
δικαιούχους, εφόσον καταβληθούν εντός δέκα (10) η¬ 
μερών οι δαπάνες φύλαξης και μεταφοράς. 

Όταν παρέλθει άπρακτη η ανωτέρω προθεσμία, τα 
εν λόγω είδη και τα μέσα κατάσχονται και εκπλειστη- 
ριάζονται κατά τις οικείες περί αναγκαστικής εκτελέσεως 
διατάξεις του Κώδικα Πολιτικής Δικονομίας. 

3. Στους παραβάτες των διατάξεων του άρθρου 3 
του παρόντος νόμου, ανεξάρτητα από συντρέχουσες 
άλλες κυρώσεις, επιβάλλονται από την οικεία λιμενική 
αρχή οι κυρώσεις που προβλέπονται από το άρθρο 157 
του ν.δ/τος 187/1973 (ΦΕΚ 261 Α). 

Άρθρο 6 

1. Από την ισχύ του παρόντος νόμου καταργούνται: 

α. Το άρθρο 30 και η παράγραφος 5 του άρθρου 31 

του ν. 2000/1991 (ΦΕΚ 206 Α ). 

β. Κάθε άλλη διάταξη που αντίκειται στις διατάξεις 
του παρόντος νόμου. 

2. Οι εκδοθείσες άδειες άσκησης υπαίθριων δραστη¬ 
ριοτήτων λήγουν αυτοδικαίως στο τέλος Φεβρουαρίου 
1996. 

3. Για όλες τις δραστηριότητες του παρόντος νόμου 
έχουν εφαρμογή οι διατάξεις του Αγορά νομικού Κώδικα. 
Επίσης, έχουν εφαρμογή οι υγειονομικές-αστιατρικές 
και οι αστυνομικές διατάξεις, καθώς και όπου τους 
αφορούν οι διατάξεις του Κώδικα Βιβλίων και Στοιχείων 
(Κ.Β.Σ.). 

Άρθρο 7 

1. ο Υπουργός Εμπορίου με αποφάσεις του μπορεί 
να ιδρύει, να μετακινεί ή να καταργεί Λαϊκές Αγορές 
στην περιφέρεια Ν.Α. Αθηνών - Πειραιώς, μετά από 
γνώμη της Διεύθυνσης Τροχαίας Αττικής και του Δ.Σ. 
του Ταμείου Λαϊκών Αγορών. 

2. Οι κατά τόπους Νομαρχιακές Αυτοδιοικήσεις με 
αποφάσεις τους μπορούν να ιδρύουν, να μετακινούν 
και να καταργούν Λαϊκές Αγορές στις περιφέρειες του 
νομού τους μετά από απόφαση του οικείου νομαρχιακού 
συμβουλίου. 


3. Για την ίδρυση ή μετακίνηση Λαϊκής Αγοράς α¬ 
παιτείται γνώμη του κατά τόπον αρμόδιου δημοτικού ή 
κοινοτικού συμβουλίου για το χώρο λειτουργίας τους. 

4. Με αποφάσεις του Υπουργού Εμπορίου, που δη¬ 
μοσιεύονται στην Εφημερίδα της Κυβερνήσεως, καθο¬ 
ρίζονται τα της λειτουργίας των Λαϊκών Αγορών της 
Ν.Α. Αθηνών - Πειραιώς, τα προϊόντα που διατίθενται, 
τα επαγγέλματα, οι όροι και οι προϋποθέσεις για τη 
χορήγηση, μεταβίβαση, προσωρινή ή οριστική ανάκληση, 
αδράνεια και αναθεώρηση των αδειών πωλητών, για 
την κατανομή των θέσεων, για την επιβολή κυρώσεων, 
για τη συγκρότηση επιτροπών και για κάθε άλλο θέμα 
που αναφέρεται στη λειτουργία των Λαϊκών Αγορών 
και τους πωλητές τους.. 

Μέσα σε δύο (2) μήνες από την έναρξη ισχύος του 
παρόντος εκδίδεται απόφαση του Υπουργού Εμπορίου, 
που ρυθμίζει τα θέματα της παραγράφου αυτής. 

5. Οι κατά τόπους Νομαρχιακές Αυτοδιοικήσεις της 
Χώρας εκδίδουν συναφείς με τις ανωτέρω κανονιστικές 
αποφάσεις μέσα σε τρεις (3) μήνες από την έκδοση 
της απόφασης της προηγούμενης παραγράφου για τις 
Λαϊκές Αγορές της περιφέρειάς τους. 

6. Το Δ.Σ. του Ταμείου Λαϊκών Αγορών: 

α) δίδει τις γενικές κατευθύνσεις και ασκεί έλεγχο 
επί των εργασιών του Ταμείου, 

β) εισηγείται στον Υπουργό Εμπορίου κάθε πρόσφορο 
μέτρο για την αποτελεσματικότερη οργάνωση και λει¬ 
τουργία των αγορών, 

γ) αποφασίζει για θέματα εσωτερικής οργάνωσης και 
λειτουργίας του Ταμείου, 

δ) επιβάλλει διοικητικές κυρώσεις στους πωλητές 
Λαϊκών Αγορών σε περιπτώσεις παραβάσεων των κει¬ 
μένων διατάξεων, 

ε) γνωμοδοτεί σε θέματα λειτουργίας των αγορών, 

στ) αναθέτει στις υπηρεσίες του Ταμείου την άσκηση 
των αρμοδιοτήτων του, όπου κρίνει τούτο σκόπιμο. 

7. Οι παραβαίνοντες τους όρους και προϋποθέσεις 
λειτουργίας γενικότερα των Λαϊκών Αγορών - επιφυ- 
λασσομένων των ρυθμίσεων περί επιβολής κυρώσεων 
για παραβάσεις αγορανομικών διατάξεων- τιμωρούνται 
α) με προσωρινή ή οριστική ανάκληση της άδειας και 
β) με χρηματικό πρόστιμο μέχρι πέντε εκατομμύρια 
(5.000.000) δρχ.. Κάθε μεταγενέστερη αναπροσαρμογή 
του ποσού τούτου ως και η διαδικασία επιβολής του 
καθορίζονται με απόφαση του Υπουργού Εμπορίου. 

8. Οι αποκλειστικές προθεσμίες που προβλέπονται 
στο άρθρο 25 του ν. 1921/1991 παρατείνονται για τη 
διεύρυνση του Δ.Σ. του Ταμείου Λαϊκών Αγορών μέχρι 
τις 31.12.1995. 

9. Με αποφάσεις του Υπουργού Εμπορίου ή του 
εξουσιοδοτημένου απ* αυτόν οργάνου καθορίζονται οι 
όροι και οι προϋποθέσεις ασκήσεως του χονδρεμπορίου 
(ετήσιος κύκλος εργασιών, αποθήκες, απόσταση από 
χώρους κυκλοφοριακής συμφόρησης κ.λπ.), ως και τα 
δικαιολογητικά διακίνησης οποιουδήποτε αγαθού (τιμο¬ 
λόγια αγοράς, πώλησης κ.λπ.). 

Άρθρο 8 

Στο άρθρο 6 του ν. 2286/1995 "Προμήθειες του 
δημόσιου τομέα και ρυθμίσεις συναφών θεμάτων” (ΦΕΚ 
19 Α ) προστίθεται παράγραφος με αριθμό 6, ως εξής: 

"6. Με κοινή απόφαση των Υπουργών Οικονομικών 

και Εμπορίου συγκροτούνται Επιτροπή Προμηθειών και 
Μόνιμες Επιτροπές Εμπειρογνωμόνων στη Γενική Διεύ¬ 
θυνση Κρατικών Προμηθειών. 

Με την απόφαση αυτή καθορίζονται οι αρμοδιότητες, 
ο αριθμός και οι ιδιότητες των μελών, η λειτουργία των 
επιτροπών, καθώς και κάθε άλλη λεπτομέρεια." 

Άρθρο 9 

1. Με αποφάσεις του Υπουργού Βιομηχανίας, Ενέρ¬ 
γειας και Τεχνολογίας δύναται να απονέμονται στις 
βιομηχανικές και βιοτεχνικές επιχειρήσεις βραβεία σχε¬ 
τικά με: 

α) την ποιότητα προϊόντων και παραγωγικών διαδι¬ 
κασιών. 

β) την καινοτομία προϊόντων και παραγωγικών δια¬ 
δικασιών, 

γ) την ευελιξία μονάδων παραγωγής, 
δ) μεθόδους παραγωγής και προϊόντα φιλικά προς 
το περιβάλλον. 

2. Με απόφαση του Υπουργού Βιομηχανίας, Ενέργειας 
και Τεχνολογίας καθορίζονται οι προϋποθέσεις, οι όροι 
και η διαδικασία απονομής των βραβείων, ως και κάθε 
σχετική λεπτομέρεια και συνιστάται στη Γ ενική Γ ραμ- 
ματεία Βιομηχανίας Επιτροπή Βραβείων, η οποία γνω- 
μοδοτεί στον Υπουργό για την επιλογή των επιχειρή¬ 
σεων, στις οποίες θα απονέμονται τα βραβεία της 
παραγράφου 1 του παρόντος άρθρου. Με όμοια απόφαση 
καθορίζεται ο κανονισμός λειτουργίας της Επιτροπής. 
Η Επιτροπή Βραβείων, για την υποστήριξη του έργου 
της, δύναται, εφόσον το κρίνει απαραίτητο, να ορίζει 
εξωτερικούς εμπειρογνώμονες, οι οποίοι θα γνωμοδο- 
τούν επί των θεμάτων που τους ανατίθενται. 

Με απόφαση του Υπουργού Βιομηχανίας, Ενέργειας 
και Τεχνολογίας δύναται να καθορίζονται τα προσόντα 
των εμπειρογνωμόνων, ο ανώτατος αριθμός αναθέσεων 
και κάθε σχετική λεπτομέρεια. 

3. Στα μέλη της Επιτροπής Βραβείων, κατά παρέκκλιση 
των διατάξεων των άρθρων 18 του ν. 1505/1984 και 8 
του ν. 1810/1988, και στους εξωτερικούς εμπειρογνώ- 
υονες καταβαλλεται αποζημίωση, που καθορίζεται με 
κοινή απόφαση των Υπουργών Βιομηχανίας, Ενέργειας 
και Τεχνολογίας και Οικονομικών. 

4. Τα βραβεία συνίστανται και σε χρηματική αμοιβή, 
το ύψος της οποίας καθορίζεται με απόφαση του Υπουρ¬ 
γού Βιομηχανίας, Ενέργειας και Τεχνολογίας, δυνάμενο 
να αναπροσαρμόζεται με όμοια απόφαση. 

5. Οι δαπάνες που προβλέπονται με το παρόν άρθρο 
βαρύνουν το Πρόγραμμα Δημοσίων Επενδύσεων. 

Άρθρο 10 

1. Για την ίδρυση υπεραγορών λιανικού εμπορίου 
απαιτείται άδεια χορηγούμενη από το νομαρχιακό συμ¬ 
βούλιο της οικείας Νομαρχιακής Αυτοδιοίκησης, μετά 
γνώμη της αντίστοιχης οικονομικής και κοινωνικής επι¬ 
τροπής και του οικείου οργανισμού τοπικής αυτοδιοί¬ 
κησης, όταν η επιφάνεια πωλήσεων είναι: 

α) άνω των 600 τ.μ. στα νησιά Χίος, Κως, Λέσβος, 
Σάμος, Λήμνος, Σύρος, Ζάκυνθος, Κεφαλλονιά και Λευ¬ 
κάδα, 

β) άνω των 200 τ.μ. στα υπόλοιπα νησιά, 
γ) άνω των 1000 τ.μ. σε δήμους με πληθυσμό κάτω 
των 30.000 κατοίκων, εφόσον η υπεραγορά βρίσκεται 


σε απόσταση μέχρι 10 χλμ. από το κέντρο του δήμου 
με το μεγαλύτερο πληθυσμό, 
δ) άνω των 2000 τ.μ. στα νησιά Κρήτη, Ρόδο και 
Κέρκυρα και σε δήμους με πληθυσμό από 30.001-100.000 
εφόσον η υπεραγορά βρίσκεται σε απόσταση μέχρι 10 
χλμ. από το κέντρο του δήμου με το μεγαλύτερο 
πληθυσμό. 

Για το πληθυσμιακό όριο λαμβάνεται υπόψη η τελευ¬ 
ταία κάθε φορά απογραφή. 

Στα πολεοδομικά συγκροτήματα τέως Διοικήσεως 
Πρωτευούσης και Θεσσαλονίκης δεν ισχύουν οι παρα¬ 
πάνω περιορισμοί. 

2. Για την έκδοση της' άδειας λαμβάνονται υπόψη, 
ιδίως: 

α) Οι οικονομικές και κονωνικές συνέπειες για την 
περιοχή ως σύνολο και ιδίως η εναρμόνιση προς το 
συνολικό πρόγραμμα ανάπτυξης μιας περιοχής, οι επι¬ 
πτώσεις στον ανταγωνισμό και στην αγροτική οικονομία 
της περιοχής. 

β) Ο κίνδυνος διαρροής εισοδήματος από την περιοχή 
για την οποία ζητείται η άδεια, σε συνδυασμό με την 
ανάγκη συγκράτησης του πληθυσμού σε αυτή. 

γ) Η εξυπηρέτηση των καταναλωτών και ιδίως η 
επίδραση στο επίπεδο τιμών της περιοχής, η διασφάλιση 
του κανονικού εφοδιασμού των καταναλωτών, η αντα¬ 
πόκριση στις ανάγκες και συνήθειες των καταναλωτών, 
η δυνατότητα πρόσβασης στη μονάδα με διάφορα με¬ 
ταφορικά μέσα και κυρίως με μέσα μαζικής μεταφοράς. 

δ) Ο χωροταξικός σχεδιασμός και οι επιπτώσεις στο 
περιβάλλον και ιδίως η εναρμόνιση του όγκου και του 
τύπου της μονάδας προς το φυσικό και πολιτιστικό 
περιβάλλον της περιοχής, η ύπαρξη οδικού δικτύου και 
λοιπών έργων υποδομής, η επιβάρυνση του περιβάλ¬ 
λοντος από τις μετακινήσεις. 

ε) Οι επιπτώσεις στην απασχόληση, η συμβολή στη 
διατήρηση ή αύξηση των θέσεων εργασίας στην περιοχή, 
η συμβολή στη σταθερότητα και την ποιότητα των 
θέσεων εργασίας. 

Η απόφαση για τη χορήγηση ή μη της άδειας πρέπει 
να είναι ειδικά αιτιολογημένη και δημοσιεύεται εντός 
δέκα (10) ημερών από την έκδοσή της σε μια ημερήσια 
εφημερίδα πανελλήνιας κυκλοφορίας και σε μία ημερήσια 
εφημερίδα της έδρας του νομού. Η δαπάνη δημοσίευσης 
βαρύνει τον προϋπολογισμό της Ν.Α.. 

Το νομαρχιακό συμβούλιο υποχρεούται να εκδώσει 
απόφαση το βραδύτερο εντός διμήνου από την υποβολή 
της αίτησης, η οποία άλλως θεωρείται ότι έγινε δεκτή. 

Η αίτηση πρέπει να συνοδεύεται από τοπογραφικό 
διάγραμμα, στο οποίο προσδιορίζονται επακριβώς η 
επιφάνεια πωλήσεων, ο αποθηκευτικοί και λοιποί βοη¬ 
θητικοί χώροι, ως και σχέδιο κάτοψης των κτισμάτων 
και του περιβάλλοντος χώρου. 

Κατά της απόφασης επιτρέπεται άσκηση προσφυγής 
ενώπιον του διοικητικού εφετείου (ακυρωτική διαδικασία), 
εντός τριάντα (30) ημερών από την τελευταία υπο¬ 
χρεωτική δημοσίευση της απόφασης, εκ μέρους του 
θιγομένου. Η σχετική δίκη ορίζεται να διεξαχθεί εντός 
διμήνου από την κατάθεση της προσφυγής και η από¬ 
φαση εκδίδεται εντός μηνός από τη συζήτηση της 
υπόθεσης. 

3. Μέχρι να λειτουργήσει η προβλεπόμενη στην παρ. 

1 του παρόντος οικονομική και κοινωνική επιτροπή θα 
γνωμοδοτεί στο νομαρχιακό συμβούλιο επιτροπή που 

συγκροτείται εκ των εκπροσώπων: 

α) της οικείας επιθεώρησης εργασίας νομαρχιακού 
επιπέδου του Υπουργείου Εργασίας, ως Προέδρου, 

β) του εμπορικού συλλόγου της έδρας της Ν.Α., 

γ) της ένωσης καταναλωτών, που διαθέτει τα περισ¬ 
σότερα μέλη στη συγκεκριμένη περιφέρεια. Σε περί¬ 
πτωση που δεν έχει συσταθεί ένωση καταναλωτών θα 
συμμετέχει υπάλληλος της Διεύθυνσης Περιβάλλοντος 
και Χωροταξίας της Περιφέρειας. 

4. α) Οι πολεοδομικές διατάξεις κατισχύουν των 
θεσπιζομένων με το παρόν άρθρο, εφόσον αυτές είναι 
αυστηρότερες των τελευταίων. 

β) Οι διατάξεις του παρόντος άρθρου δεν εφαρμό¬ 
ζονται σε υπεραγορές λιανικού εμπορίου που έχουν 
τύχει της αντίστοιχης άδειας της αρμόδιας πολεοδο- 
μικής υπηρεσίας μέχρι τη δημοσίευση του παρόντος 
και υπό τον όρο ότι η σχετική αίτηση, μετά των αναγκαίων 
δικαιολογητικών, υποβλήθηκαν στην εν λόγω υπηρεσία 
μέχρι τις 14.6.1995. 

Άρθρο 11 

1 Το προτελευταίο εδάφιο της παρ. 3 του άρθρου 
33 του ν. 703/1977 (ΦΕΚ 278 Α ), όπως αντικαταστάθηκε 
με το άρθρο 7 παρ. 2 του ν. 2296/1995 (ΦΕΚ 43 Α’), 
αντικαθίσταται ως εξής: 

"Από το διορισμό των μελών και τη συγκρότηση της 
Επιτροπής Ανταγωνισμού και μέχρι την έναρξη λει¬ 
τουργίας και την οργάνωση της Γραμματείας της, η 
Επιτροπή Ανταγωνισμού εξυπηρετείται από προσωπικό 
που αποσπάται σε αυτή, κατά παρέκκλιση των ισχυουσών 
διατάξεων, με κοινή απόφαση του Υπουργού Προεδρίας 
της Κυβέρνησης, του Υπουργού Εμπορίου και του αρ¬ 
μόδιου κατά περίπτωση υπουργού." 

2. Το εδάφιο 2β της παρ. 1 του άρθρου 2 του ν. 
2296/1995 (ΦΕΚ 43 Α ) τροποποιείται ως εξής: 

“β) ένα ή περισσότερα πρόσωπα που ελέγχουν ήδη 
τουλάχιστον μία επιχείρηση, ή μία ή περισσότερες ε¬ 
πιχειρήσεις, αποκτούν άμεσα ή έμμεσα τον έλεγχο του 
συνόλου ή τμημάτων μιας ή περισσότερων άλλων επι¬ 
χειρήσεων." 

3. Η παράγραφος 1 του άρθρου 24 του ν. 703/1977 
(ΦΕΚ 278 Α) τροποποιείται ως εξής: 

Ί. Σε καταγγελία για παράβαση των διατάξεων των 
άρθρων 1 παρ. 1 και 2 και 2α δικαιούται κάθε φυσικό 
ή νομικό πρόσωπο." 

Άρθρο 12 

1. Για την άμεση στέγαση των σεισμοπλήκτων των 
νομών Γρεβενών και Κοζάνης, που επλήγησαν από το 
σεισμό της 13ης Μαίου 1995, μπορεί η Γενική Γραμ- 
ματέια Δημοσίων Έργων του Υπουργείου Περιβάλλο¬ 
ντος, Χωροταξίας και Δημοσίων Έργων να αναλάβει 
την κατασκευή οικιών συμβατικής κατασκευής ή προ- 
κατασκευασμένων, θεωρουμένων των έργων αυτών ως * 
δημόσιο έργο. 

Η κατασκευή των ανωτέρω οικιών γίνεται σε ιδιόκτητα 
οικόπεδα των σεισμοπλήκτων ή σε δημόσιους, δημοτι¬ 
κούς ή κοινοτικούς χώρους, που παραχωρούνται ως 
οικόπεδα στους σεισμόπληκτους. 

Οι σεισμόπληκτοι που επιθυμούν τη στέγασή τους με 
τον ανωτέρω τρόπο πρέπει να υποβάλλουν υπεύθυνες 
δηλώσεις, στις οποίες να δηλώνουν ρητά και ανέκλητα, 
χωρίς όρους και προϋποθέσεις την επιλογή τους αυτή 
μέσα σε προθεσμία που ορίζεται με απόφαση του 


Υπουργού Περιβάλλοντος, Χωροταξίας και Δημοσίων 
Έργων. Τυχόν υποβληθείσες σχετικές υπεύθυνες δη¬ 
λώσεις είναι έγκυρες. 

Οι οικίες αυτές είναι εμβαδού πενήντα (50) τ.μ. για 
οικογένειες μέχρι τρία (3) άτομα και εξήντα (60) τ.μ. 
για οικογένειες με τέσσερα (4) και άνω άτομα. 

Κάθε σεισμόπληκτος δικαιούται μία μόνο πρόκατα- 
σκευασμένη ή συμβατική οικία. Για τις άλλες πληγείσες 
οικοδομές ιδιοκτησίας του (οικίες, καταστήματα, βοη¬ 
θητικοί χώροι κ.λπ.) μπορεί να χορηγείται άτοκο δάνειο 
χωρίς κρατική αρωγή. Αποκλειστικό δικαίωμα στις ανω¬ 
τέρω οικίες έχουν οι σεισμόπληκτοι που ήταν μόνιμοι 
κάτοικοι σπς πληγείσες από το σεισμό περιοχές και 
χρησιμοποιούσαν την καταστραφείσα οικεία τους ως 
μόνιμη κατοικία. 

Η δαπάνη κατασκευής και τοποθέτησης των οικιών 
αυτών καλύπτεται από τις πιστώσεις ενάριθμου έργου 
προγράμματος δημοσίων επενδύσεων και παρέχεται ως 
δωρεάν κρατική αρωγή στους σεισμόπληκτους. 

Με απόφαση του Υπουργού Περιβάλλοντος, Χωρο¬ 
ταξίας και Δημοσίων Έργων μπορεί να ρυθμίζονται λε¬ 
πτομέρειες και σχετικά θέματα για την εφαρμογή των 
διατάξεων της παραγράφου αυτής. 

2. Διοικητικές πράξεις ή αποφάσεις που εκδόθηκαν 
και συμβάσεις που καταρτίστηκαν μέχρι της ισχύος του 
παρόντος άρθρου, για την εκπλήρωση του προβλεπό- 
μενου στην προηγούμενη παράγραφο σκοπού, θεωρού¬ 
νται νόμιμες από της εκδόσεώς τους. 

Άρθρο 13 

Η ισχύς του παρόντος νόμου αρχίζει από τη δημοσίευσή του 
στην Εφημερίδα της Κυβερνήσεως, εκτός αν άλλως ορίζεται 
στις επί μέρους διατάξεις. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 7 Ιουλίου 1995 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 


01 ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΕΣΩΤΕΡΙΚΩΝ 

1. ΠΟΤΤΑΚΗΣ 

Κ. ΣΚΑΝΔΑΑΙΔΗΣ 

ΕΘΝΙΚΗΣ ΟΚΟΝΟΜΙΑΣ 

ακΟΝΟΜΚΩΝ 

Γ. ΠΑΠΑ ΝΤΟΝ ΙΟΥ 

Α. ΠΑΠΑΔΟΠΟΥΛΟΣ 

ΓΈΟΡΠΑΣ 

ΥΓΕΙΑΣ ΠΡΟΝΟΙΑΣ 


ΚΑΙ ΚΟΝ. ΑΣΦΑΛΙΣΕΩΝ 

Γ. ΜΩΡΑΐΪΗΣ 

Δ. ΚΡΕΜΑΣΤΊΝΟΣ 

ΠΟΛΙΤΙΣΜΟΥ 

ΤΟΥΡΙΣΜΟΥ 

Α. ΜΙΚΡΟΥΤΣΙΚΟΣ 

Ν. ΣΗΦΟΥΝΑΚΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΔΗΜΟΣΙΑΣ ΤΑΞΗΣ 

Γ.ΚΑΤΣΙΦΑΡΑΣ 

1. ΒΑΛΥΡΑΚΗΣ 

ΠΕΡΙΒ/ΝΤΟΣ ΧΩΡΟΤΑΞΙΑΣ 

ΒΙΟΜΗΧΑΝΙΑΣ ΕΝΕΡΓΕΙΑΣ 

ΚΑΙ ΔΗΜΟΣΙΩΝ ΕΡΓΩΝ 

ΚΑΙ ΤΕΧΝ/ΠΑΣ & ΕΜΠΟΡΙΟΥ 

Κ. ΛΑΛΙΩΤΗΣ 

Κ. ΣΗΜΙΤΗΣ 


ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Κ. ΓΕΙΤΟΝΑΣ 

θεωρήθηκε και τέθηκε η Μεγάλη Σφραγίδα του Κράτους 
Αθήνα, 10 Ιουλίου 1995 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. Π ΕΠΟΝΗΣ 




4890 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕίΕΧ 
ΡΑΧ 


Καποδιστρίου 34 
104 32 

22.3211 ΥΡΕΤΘΒ 
5234312 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


1 Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48 188 . β ... 

• Για φωτοαντίγραφα παλαιών τευχών στην οδό Σολωμου 51 τηλ.: 5Ζ.48. ΐ4ΐ 

• Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.54/ 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυέο κατά τεύχοο τηο ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός σριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

------- 

Η ετήσια συνδρομή είναι: 

α) Για το Τεύχος Α' Δρχ. 20.000 

β) » » » β; » 40 000 

» » * Δ' * 40.(XX) 

ε) » » » Αναπτυξιακών Πράξεων » 25.000 

στ) » » » Ν.Π.Δ.Δ. » 10000 

ζ) » » » ΠΑΡΑΡΤΗΜΑ » 5.000 

η) » » » Δελτ. Εμπ.& Βιομ. Ιδ. » 10.000 

θ) » » » Αν. Ειδικού Δικαστηρίου » 3.000 

ι) » » » Α.Ε.&Ε.Π.Ε. » 210.000 

ια) Για όλα τα Τεύχη εκτός ΤΑΕ-ΕΠΕ » 110.000 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 1.000 

» 2.000 

» 500 

» 2.000 

» 1.250 

» 500 

» 250 

» 500 

» 150 

» 10.500 

» 5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




